KLUBI 700
Arstid ei andnud Valery osas enam mingit lootust.
Ta oli hingamisaparaadi all ja tal puudus igasugune ajutegevus.
Kuid Valery õde keeldus uskumast arstide ütlusi.
Ta tugines oma õe tervenemise osas hoopis Piiblile,
uskudes, et vaatamata kõigele on võimatu võimalik.
Sõitsin unenäos autoga,
jõudes ühte õnnetuspaika, mis oli seotud veokitega.
Unenäost ärgates tajusin, et see on Jumalalt saadud unenägu
ja see koormas mind,
mistõttu hakkasin koheselt palvetama.
2000. aasta märtsis - vaid 2 kuud peale Sherili unenägu,
sattus ta õde Valery kiirteel õnnetusse.
Ta auto sai veoki all lömastada
ja päästetöötajatel kulus mitu tundi, et ta autost kätte saada.
Nende ühine sõber oli sündmuskohal
ja andis Sherilile teada, et ta õde on teadvuseta
ja talle ei anta elulootust.
Niipea, kui see kõne lõppes, hakkasin palvetama, küsides:
"Jumal, kuidas Sa tahad, et ma Valery eest palvetaks?"
Ta vastas: "Palu, et ta jääks ellu ega sureks
ja kuuluta Issanda suuri tegusid."
Need sõnad Psalmist 118:17 andsid Sherilile lootust,
kui ta palus oma õe elu eest.
See õhutas mu usu üles
uskuma, et võimatu on võimalik.
Juba. Veel enne, kui oma õde nägingi.
Nii et, kui teda lõpuks nägin, ei lasknud ma end nähtul kõigutada,
mis sest, et ma ei tundnud teda äragi.
Lasin end vaid Jumala Sõnal kõigutada.
Valery heaks kutsuti koguduses kokku palvekett,
aga kui Sheril haiglasse jõudis,
oli arstidel talle vaid nutuseid uudiseid.
Nad ütlesid meile,
et tal pole sisuliselt mingit lootust sellest välja tulla.
Ta aju ei töötanud ja teda hoiti hingamisaparaadi all,
et hoida ta organeid töös.
Sheril aga ei andnud alla.
Ta koondas veel enam sõpru kokku
ja nad palusid, et Valery võiks ärgata koomast.
Tahtsin, et need, kes olid juba palvetanud ta eest
ja kellega olime vaimus ühel lainel,
et nad usuks koos minuga Jumala Sõna
ja astuks koos minuga võitlusse Valery elu eest.
Nii võtsime ühe kolmapäeva ja läksime haigla kabelisse,
millest sai kui meie sõjatander.
Palvetasime seal Valery eest ja kuulutasime elu ta üle.
Nad palvetasid päevi,
aga nähtavaid paranemismärke polnud.
Samal ajal koges Valery hoopis teistsugust reaalsust taevas.
Taevasse jõudes puutusin kokku ühe valgusega,
mis pimestas mind kõige täiega.
See valgus ja ligiolu pimestab mind tänagi veel.
Tõusin püsti, pöörasin ümber
ja nägin Jeesust.
Ma ei mäleta, kas ma jooksin Tema juurde
või Tema minu juurde, aga korraga olime koos.
Ta lihtsalt naeratas mulle
ja ma kogesin kogu seda tunnet, mida Ta minu suhtes tundis.
Tundsin, et olen lõpuks ometi koju jõudnud.
Tundsin, et see on see koht, kuhu tõeliselt kuulun.
Olin kodus.
Valery oli olnud enamuse oma elust kristlane,
aga samas polnud kunagi tõeliselt uskunud,
et Jumal teda armastab.
Keset kõiki oma haigetsaamisi oli mul raske uskuda,
et olen väärt Tema armastust.
Tundsin alati, et ma ei ole kunagi selline
nagu Jumal tahab, et ma oleks.
Nii et, kui ma siis tundsin, mida Jeesus mu vastu tunneb
ja samas mõtlesin kõigele, mida ma ise endast arvan -
oma puudustele ja muudele teemadele,
siis Jeesus ei viidanud neile kordagi.
Ta lihtsalt tahtis mind.
Küsimus polnud üheski teos, mida olin Tema heaks teinud -
mitte milleski sellises.
Küsimus oli vaid minus.
Ta ainuüksi ei armastanud mind, vaid oli lausa armunud minusse.
Olin Tema oma ja nii oligi.
Ja ma mõtlesin: "Kui imeline!"
Samas aga mõistsin, et Ta tunneb nii kogu oma loodu suhtes.
Iga inimese suhtes, kelle Ta on loonud.
Sõltumata sellest, kas nemad tunnevad Teda või mitte.
See on see, kuidas Ta tunneb.
Valery ütles, et tal oli tunne, et ta oli seal kui 1000 aastat
ja koges sellist elu ja armastust,
mille sarnast ta polnud maa peal kunagi kogenud.
Siis aga ütles Jeesus talle,
et ta peab minema ühe sõnumiga tagasi.
Ta ütles: "Sa võid jääda, kui soovid",
mispeale ütlesin: "Kui jään, siis vaid Sinu juurde."
Ta aga vastas: "Su eesmärk pole veel täidetud.
Tahan, et räägiksid inimestele, kes ma olen.
Kes ma tõeliselt olen."
Ma olin alati arvanud, et Jeesus on religioosne ja kuri.
Ma isegi ei teadnud, et Ta on...
Inimlik.
Kuid Ta on inimlik, isegi, et Ta on Jumal.
Ma ei tahtnud Temast lahkuda.
Mulle ei meeldinud sealt lahkuda, aga ma pidin tulema tagasi.
Ja järgmisel hetkel olin teel tagasi maa peale.
Mõni päev peale õnnetust
hakkasid arstid märkama üksikuid elumärke.
Valery silmad reageerisid valgusele
ja arst ütles: "Seadke end valmis. Tundub, et te õde tuleb tagasi.
Näen siin teatud ajutegevust."
Olin lihtsalt nii rõõmus, tänades Jumalat.
Valery ärkas peagi üles ja koges imelist taastumist.
2,5 kuud peale õnnetust sai ta haiglast välja,
olles terve nii füüsiliselt kui vaimselt.
Ma tean, kes ma tõeliselt olen.
Nii et, kui pidin tegelema oma tagasitulekuga
ja lahkumisega Jeesuse juurest,
siis minu Temaga veedetud aeg oli see,
mis kandis mind läbi kogu mu taastumisaja.
Samal ajal, kui Valery sai taevas ilmutuse Jeesuse armastusest,
sain mina selle siin maa peal.
Kogesin Jeesuse armastust selliselt kui ei eales varem.
Sheril ja Valery vaatavad tagasi sellele kogemusele,
olles hämmingus ja tänulikud nii vastatud palvete
kui armastuse eest, mida nad mõlemad kogesid.
Olin väärt seda hinda, mille Jeesus maksis mu eest.
See armastus lihtsalt võttis hingetuks.
Me kõik oleme väärt seda hinda, mille Jeesus on maksnud me eest.
Oli imeline näha, kuidas Jumal tegi palve peale ime.
Uskuge Jumala Sõnasse ja toetuge sellele.
Leidke endale mõni kirjakoht ja seiske sellel,
jätkates palvetamist, kui hull ka olukord ei näiks.
Ja isegi, kui arstidel on halbu uudiseid,
uskuge Jumala "uudistesse", mis on alati head.
Seiske ja uskuge oma imesse
ja ma tean, et Jumal annab teile te ime.
On see alles üks läbi aegade ime!
Tunnistus õelt, kes palvetas lõpuni välja.
Tean omast käest, kui raske seda on teha,
kui oled palatis ümbritsetud kõigist neist aparaatidest
ja su lähedane on hingamisaparaadi all.
Kuidas sa palvetad lõpuni välja?
Kuid Sheril tegi seda, olles otsustanud uskuda.
Samal ajal, kui õde, kelle eest ta palvetas,
viibis Kõikväelise Jumala ligiolus.
Valery mõistis lõpuks, et Jumal pole vaid mingi väljamõeldis
või keegi, kes on pahane su peale, kuna sa pole piisavalt hea Ta jaoks.
Jumal on armastus ja valgus
ja Ta on isiksus, keda sul on võimalus õppida tundma.
Milline imeline tunnistus sellest, kes Jeesus on, mida Ta teeb
ja kui väga Ta sind armastab.
Ning tõesti, sa oled väärt seda hinda, mille Ta on maksnud su eest.
Me miskipärast arvame, et me pole midagi väärt
ja me pole armastusväärsed.
Aga Jeesus ütleb: "Oled kõike väärt!
Kui oleksid ka maamuna peal ainus, kes minusse usuks,
tuleksin ikkagi sulle järele."
See on see, kui väga Ta sind armastab.
Ta jätab oma 99, et minna ühe eksinu järele.
Oled see sina täna?
Oled sa lõpuks ometi valmis kohtuma Temaga,
mõistes Tema väe suurust igaühe suhtes, kes usuvad.
Kus me ei pea mõtlema omaenda ihude surelikkusele,
aga võime olla tugevad usus,
öeldes: "Ta on võimeline. Tema, kes on tõotanud, on võimeline."
Mina ja Terry tahame paluda su eest just praegu,
aga enne, kui seda teeme,
tahame julgustada sind veel teistegi imedega.
Sest sa pead mõistma, et see, mida Jeesus on teinud teiste heaks,
seda Ta teeb ka sinu heaks.
Tal on erinevaid viise, kuidas saata korda imesid.
Kõik, mida Ta otsib, on vaid veidikene usku -
sinepiivakese jagu usku, et öelda: "Jumal suudab.
Litsu aga edasi, sest Jumal suudab kanda mind läbi."
New Yorgist pärit Joyce ei kuulnud hästi
ja kuulis kõrvus pidevalt mingit heli.
Kuniks ta vaatas kord "Klubi 700" saadet,
kus Terry ütles:
"Sul on pikka aega olnud kõrvaga mingi probleem
ja sa kuuled seal pidevalt mingit heli.
Kuid su kuulmine saab korda."
Joyce sai selle peale koheselt terveks.
See on see, mida Jumal teeb - Ta tervendab.
David kannatas 15 aastat tohutu närvivalu käes,
mis läks nii hulluks, et ta pidi lõpetama tööl käimise.
Vaadates kord "Klubi 700", ütles Gordon seal:
"Kellelgi on probleeme närvisüsteemiga,
mis on ärritunud ja põhjustab valu.
Jumal tervendab teid sellest."
David võttis selle sõna vastu
ja pole sellest ajast enam närvivalu tundnud.
Arstid ütlevad, et sellised asjad on võimatud.
Nad ei suuda igakord aidata, kui kõrvas mingit heli kuuled
või närvivalu kannatad.
Nad ei oska seda ravida.
Aga Jumalaga koos on kõik võimalik.
Pea seda siis meeles - Ta on võimatuste Jumal.
Seega mõtle: "Kui suur on võimatu?"
Kui suur on võimatu?
Las see mõte siis julgustada sind.
Ütle: "Ma tulen Jeesuse juurde. Teen seda kohe praegu.
Palun Teda oma vajaduse pärast,
teades, et Ta armastab mind ja hoolib minust.
Ta andis oma elu minu eest
ja Ta kannab ka hoolt mu eest."
Palugem üheskoos.
Issand, me toome usus oma vaatajate vajadused Su ette
ja kuulutame kõigi nende üle,
et "Issanda silmad jälgivad kogu maad,
et võimsasti aidata neid,
kes siira südamega hoiavad tema poole."
Jumal, pööra me südamed Sinu poole.
Aita meid võtta vastu Su armastus.
Ava me arusaamine ja kõrvad.
Ava me silmad, et võiksime näha Su väe suurust.
Ava me kõrvad, et kuuleksime Su trööstivaid, julgustavaid
ja tervendavaid sõnu.
Issand Jumal, siruta oma käsi, et tervendada meid just praegu.
Kus iganes arstid ütlevad, et see on võimatu,
on see Sinu jaoks alati võimalik.
Me pole kunagi liiga surnud, et saada Sinu poolt üles äratatud,
mistõttu tee oma imesid juba täna.
Palume seda Jeesuse nimel.
Kellelgi on ajukelmepõletik,
mis põhjustab sulle erinevaid probleeme.
Sul on ka kõrge palavik.
Jumal aga tervendab su kõigest sellest.
Ta kõrvaldab selle kõik
ja sa tunned seda oma peas just praegu.
Jumala vägi ja võidmine võtavad üle.
Ta on võimeline tegema seda just praegu,
Jeesuse nimel.
Kellelgi, kes on lapseootel, on mingi probleem platsentaga,
mis põhjustab probleeme sulle ja su lapsele.
Jumal tervendab selle just praegu ja su laps sünnib igati tervena
ning su rasedus kulgeb igati hästi.
Kellelgi on probleeme õlaga, millele on tehtud tõsine operatsioon.
Su õlalihas rebenes ja see tuli taas kokku õmmelda.
Sa ei suuda isegi ette kujutada, et kõik võiks olla jälle endine,
sest seal pole midagi alles, mis toimiks.
Jumal aga teeb imeliselt kõik asendused ja tervendab su.
Lihtsalt hakka liigutama oma õlga ja pööra oma pead ühele-teisele poole
ning see valu kaob Jeesuse nimel.
Keegi on läbinud protseduuri, kus su lülisammas torgati läbi.
See aga pole paranenud korralikult ja see ajab välja vedelikku.
Jumal on võimeline tervendama ja taastama selle.
Võimeline tervendama haiguse,
mille tõttu üldse vajasid seda läbitorget.
Sa oled terve just praegu!
Tee, mida sa enne ei suutnud. Hakka liigutama oma selga
ja võta tervenemine vastu just praegu.
Ära lase segadusel või kahtlusel: "On see ikka minu jaoks?" tulla.
See on sinu jaoks,
mistõttu võta see vastu just praegu Jeesuse nimel.
Kellelgi on jalgades äärmiselt valus neuropaatia
ja sul on pidevalt kui nõelad jalas.
Ole terve just praegu, Jeesuse nimel.
Palume ka varjatud vereringluse-
ja suhkru tasakaalu probleemi pärast selles loos.
Ole terve sellest, mis iganes seda põhjustab
ja saa igatpidi terviklikuks.
Lihtsalt tõuse ja hakka käima ringi,
kogedes, kuidas see valu lahkub just praegu Jeesuse nimel.
Issand, me täname Sind.
Täname Sind Su ohvri eest ja selle eest, kes Sa oled.
Täname Sind, et Sa oled see sama eile, täna ja igavesti.
Võttes vastu sind
võtame vastu ka lahendused kõigile oma vajadustele.
Ole nüüd meiega Jeesuse nimel, aamen.
Kui Jumal on sind puudutanud, anna meile sellest teada.
Oleme igati olemas su jaoks.
Võid helistada TV7'sse 44 22 227 või kirjutada palve@tv7.ee
Palvetame hea meelega su eest, nii et võta TV7'ga ühendust.
Järgmisena lugu noorest emast,
kes kaotab hooldusõiguse oma 5 lapse üle.
Tahtsin surra.
Vihkasin seda, kes ma olin ja mida olin teinud.
Tundsin, kuidas kõik, mida armastasin,
võeti minult ära.
Peale pausi aga lugu selle naise elu taastumisest.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kaila igatses juba lapsepõlves oma pere järele.
Kui ta aga lõpuks emaks sai,
kulutas ta kogu oma aja järgmise narkodoosi leidmisele.
See sõltuvus läks talle peagi kõik maksma
ja Kailal ei jäänud muud üle, kui hakata vaid kilde kokku koguma.
Kasvades üles Kalifornia rannikul,
igatses Kaila väga oma pere järele.
Tundsin end lapsepõlves üsna üsksildasena.
Olin aastane, kui mu isa tapeti,
mistõttu igatsesin üles kasvades väga ta järele.
Mul oli üsna raske lapsepõlv.
Kaila emal oli üksikvanemana raske hakkama saada.
Ta püüdis olemas olla nii palju kui võimalik,
aga ta oli alkoholist ja narkootikumidest sõltuvuses,
nii nagu ka suhetest erinevate meestega.
Nii polnud teda kunagi nö täienisti olemas.
Kartsin lapsena kaotada oma ema, nii nagu olin kaotanud isagi.
Kartsin nii väga üksi jääda.
Kaila leidis teatud tuge oma sõpradest,
kes samas ei avaldanud talle just parimat mõju.
Ta kasutas 6. klassis marihuaanat ja jõi end pidevalt purju.
Joomine ja marihuaana viisid mind erinevate kaklusteni
ja selleni, et ma ei hoolinud koolist, jättes sinna minemata.
Olin kõigi peale vihane.
Peale üht kaklust 8. klassis, saadeti ta vihanõustamisele.
Ütlesin nõustajale, et tahan last ja ta küsis: "Miks?"
"Sest tahan armastada kedagi ja olla ise armastatud kellegi poolt,
nii et miski ei saaks seda minult ära võtta."
Nii lõin juba oma mõtteis perekonda, keda olin alati igatsenud.
Kaila jäi 14-aastaselt rasedaks,
aga asjad ei läinud nii nagu ta oli oodanud.
Ta kolis oma poiss-sõbra juurde,
kes oli nii füüsiliselt kui emotsionaalselt vägivaldne
nii Kaila kui nende lapse suhtes.
Kaila ei näinud mingit väljapääsu.
Püüdsin mõned korrad lahkuda, aga ta ei lasknud mul minna.
Lubas mu ära tappa, kui seda teen.
Ta täitis mu tohutu hirmuga
ja kuigi tegu oli kohutava suhtega,
siis karstin, et ma ei saa üksi hakkama.
Kuna ta kutt oli ka metamfetamiini sõltlane,
lootis Kaila vägivalla lõppemisele, kui koos temaga seda tarbib.
Metamfetamiini kasutamine võttis minult kõik, mis mul oli.
Sh enesest lugupidamise.
Lakkasin enese eest hoolitsemast
ja tundsin seejärel, et olengi väärt peksa saamist.
Tundsin, et käitun ise valesti
ja olen seetõttu ka väärt, kui minuga valesti käitutakse.
Järgmised paar aastat olid kaootilised, täis uimasteid ja vägivalda.
Ajaks, mil Kaila oli 23-aastane,
oli ta oma poiss-sõbraga saanud 5 last.
Kuid ta oli liiga hõivatud pilves olemisega,
et kanda hoolt nende eest.
Ma ei hoolinud oma perest üldse.
Ei oma lastest ega nende mõtetest-tunnetest.
Tarbisin lihtsalt uimasteid ja jõin, et täita endas olevat tühimikku.
Kaila oli 25-aastane, kui see kõik maksis talle kätte
ja ta kaotas hooldusõiguse oma 5 lapse üle.
Tahtsin surra.
Vihkasin iseennast ja seda, mida olin teinud.
Tundsin, et kõik, mida armastan, võeti minult ära.
Kui Kaila unistus perest purunes, jättis ta ka oma poiss-sõbra maha.
Ta soovis nii väga muutuda,
aga ei suutnud kuidagi narkootikumidest vabaneda.
2 aasta mööduses, mil see ikka ei õnnestunud,
soovitas üks sõber talle kristlikku rehabilitatsioonikeskust,
kus ta õppiski tundma Jeesust.
Mõne kuu pärast tuli üks pastor sinna kõnelema
ja Kaila sai lõpuks kõigest aru.
Ma ei mäleta enam, mida täpsemalt ta Jeesusest rääkis
ja ma ei mäleta isegi, miks,
aga teadsin, et tahan Jeesuse oma ellu vastu võtta,
sest Ta oli hea ja armastav ja teadsin, et Ta aitab mind.
Nii võtsingi Jeesuse tol päeval oma südamesse vastu.
Tundsin peale seda, et olen armastatud ja vastuvõetud
ja et keegi hoolib minust.
Nii hakkasin ka mõistma, mida kõike Jumal suudab.
Kaila jätkas oma raviga ühes teises programmis,
kus ta leidis läbi Jeesuse tervenemise ja vabanemise.
Jeesus lihtsalt puhastas mu südame,
täites selle andestuse ja armastusega.
Esimeses programmis olles
võtsin ma Jeesuse vastu ja armusin Temasse.
Teises programmis aga sain terveks, vabaks ja puhtaks,
armudes Jeesusesse veelgi enam.
Kaila on sellest ajast peale olnud vaba kõigist oma sõltuvustest.
Ühtlasi sai ta õiguse hakata külastama oma lapsi,
kes olid kõik adopteeritud armastavatesse kodudesse.
Olles oma lastega koos õpetan neile Jumalast,
julgustades neid armastusega, mille Jumal on mulle andnud.
Ajal, mille saan nendega koos veeta,
saan tõesti olla see Jumala naine ja ema,
keda Jumal oleks neile algusest peale soovinud.
Kaila on tänaseks abielus ja ütleb, et Jumal on ta täienisti taastanud.
Ta on varustanud mind kõigega - sh abikaasaga, kes tuli mu ellu.
Mu ema on saanud kaineks - tänu Jumalale!
Jumal on andnud rahu mu südamesse.
Ta on andnud mulle kõik.
Ma ei pea enam ise midagi otsima ja panema sündima,
vaid ma usaldan Teda, et Ta annab mulle kõik, mida vajan.
Jeesus ütles, et Ta tuli laskma vange vabadusse.
Võib-olla oled sinagi üks nendest.
Kas pole mitte imeline ka Kaila loo põhjal,
et Jumal annab meile uue võimaluse.
Saame koos Temaga alata otsast peale.
Saame uue alguse koos Temaga.
Mulle nii meeldis see, kui Kaila ütles,
et Jumal pühkis ta südame teise programmi käigus puhtaks.
Me vajame Kristuse juurde tulles lausa südame operatsiooni,
sest oleme nii haavatud.
Vahel meid ümbritseva tõttu, aga sageli me iseenda tegude tõttu.
Mingid asjad teevad meile haiget
ja siis me hakkame tegema rumalaid valikuid,
olles kui ulgumerel eksinud paat,
mis peab tulema toime tormide-tuultega.
Ja ometi tuleb Jeesus keset seda hullumeelset olukorda
me juurde.
Ta tuleb erinevatel viisidel.
Vahel mõne sõbra kaudu,
kes soovitab sul mõnest programmist osa võtta.
Vahel kellegi kaudu, kes kutsub sind kogudusse.
Vahel juhtub see su enda kodu vaikuses või autos.
Jumal tuleb meile alati järele, sest Ta igatsus meid tunda, on piiritu.
Ta tahab andestada meile ja teha meid vabaks.
Me oleme Tema lapsed
ja mida iganes me ka poleks teinud, et oma elu tuksi keerata,
armastab Ta meid sellest hoolimata.
Liiga palju, et lasta meil hukka minna.
Piiblis on öeldud, et Ta jätab oma 99, et minna ühe eksinu järele.
Kui sa oled täna omadega eksiteel,
siis see tähendab, et Jeesus on sinu otsinguil,
et anda sulle teada, kes Ta on
ja lunastada sind ning anda sulle uus algus.
Meil kõigil on igatsus kuuluda kuhugile.
See on me sisse kui kodeeritud.
Me peaksime kuuluma Jumalale,
kuuludes samas ka maises mõttes kuhugi perekonda,
et tunda end turvaliselt ja armastatuna
ning mõista, kes me oleme ja milline on Jumala armastus.
Kui oleme üksikud, siis Jumal tahab kinkida meile pere.
Ta tahab, et kuuluksime kuhugile, aga eelkõige Talle.
Kui oled täna meeleheitel;
kui oled kaotanud õige teeotsa ja teinud palju tobedaid vigu,
mille tõttu tunned, et sa ei saa isegi tulla Jumala juurde,
sest sul on häbi,
siis lõpeta see!
Jumal on tulnud sinu juurde ja on sinuga just praegu,
öeldes: "Palun ava oma süda mulle ja anna üle kogu oma kupatus,
et saaksin tuua midagi tähendusrikast esile sellest.
Lase mul tervendada oma valud ja haavad.
Olen tulnud, et teha sind vabaks."
Mida sa vastad?
See ei nõua muud, kui vaid üht lihtsat palvet,
mistõttu palu minuga kohe praegu,
öeldes: "Jeesus, mul on kõrini kõrini olemisest.
Mul on kõrini iseendast
ja sellest, kuidas olen nihverdanud ning kõike valesti teinud.
Mulle pole enam midagi väärtuslikku alles jäänud,
aga annan Sulle endast kõik, mis mul on.
Tule mu südamesse ja õpeta mulle rohkem iseendast.
Vabasta mind valikutest, mida olen teinud
ja tervenda mind.
Palun, et kingiksid mulle igavese elu ja uue alguse koos Sinuga.
Palun seda Jeesuse nimel, aamen.
Lõpetuseks aga Matteuse 21:22:
"Ja kõike, mida te iganes palves palute uskudes, seda te saate.”
Olge õnnistatud!
Tere "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp.
Rohkelt mänge, tegevusi ja "Superraamatu" episoode,
mis kõik on tasuta!
Viktoriin, põnev päevasõna ja vastused su Piibli-küsimustele.
Lisaks lihtsasti mõistetav Piibel, mis meeldib kogu perele.
Võite luua isegi omaenda "Superraamatu" tegelaskuju.
Vabandust! Vabandage!
Superpunktide abil saab võita ka igapäevaseid auhindu
ning palju enamat!
Aeg minna tagasi oma seikluste juurde.
Näeme peagi!
Tasuta "Superraamatu" piibliäpp.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas